[{"text_idx": "#000000", "text": "Mae\u2019r ddeuawd cerddorol doniol HyWelsh wedi rhyddhau eu halbwm cyntaf heddiw, 7 Rhagfyr."}, {"text_idx": "#000001", "text": "Pwy neu beth ydy HyWelsh dwi\u2019n clywed rhai yn holi? Bydd cannoedd o ddarllenwyr eraill yn ymwybodol iawn mai HyWelsh ydy\u2019 prosiect ar y cyd rhwng y ddeuawd gomedi poblogaidd Hywel Pitts a\u2019r Welsh Whisperer."}, {"text_idx": "#000002", "text": "Bydd gwylwyr gwasanaeth Hansh, sef gwasanaeth eitemau pobl ifanc S4C ar lwyfannau digidol, yn gyfarwydd iawn a\u0302 gweld y ddau artist poblogaidd yn perfformio caneuon doniol ar eitemau Hansh sy\u2019n ymddangos ar Facebook."}, {"text_idx": "#000004", "text": "Enw\u2019r albwm ydy Y Gorau Hyd yn Hyn, ac mae\u2019r enw\u2019n esbonio\u2019r hyn y gallwn ddisgwyl, sef casgliad o bymtheg ca\u0302n mae\u2019r ddau wedi recordio ar gyfer Hansh rhwng 2016 a 2018."}, {"text_idx": "#000006", "text": "Mae\u2019r Welsh Whisperer a Hywel Pitts yn ddau berfformiwr unigol poblogaidd wrth gwrs, ac yn gyfarwydd i gynulleidfaoedd gigs byw ledled Cymru."}, {"text_idx": "#000007", "text": "Maent hefyd wedi bod yn perfformio\u2019n fyw ar y cyd ers rhai blynyddoedd bellach a bydd cyfle i\u2019r gweld yn perfformio cyn y Nadolig mewn gig yn Amgueddfa Ceredigion, Aberystwyth ar 23 Rhagfyr."}]